CELEX: 
Language: fi
Date: 2020-01-13 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/848 liitteen II muuttamisesta luonnonmukaisten tuotteiden tiettyjen yksityiskohtaisten tuotantosääntöjen osalta

EUROOPAN
                          KOMISSIO
                                                   Bryssel 13.1.2020
                                                   C(2020) 51 final
                   KOMISSION DELEGOITU ASETUS (EU) …/…,
                                    annettu 13.1.2020,
   Euroopan parlamentin ja neuvoston asetuksen (EU) 2018/848 liitteen II muuttamisesta
     luonnonmukaisten tuotteiden tiettyjen yksityiskohtaisten tuotantosääntöjen osalta
                         (ETA:n kannalta merkityksellinen teksti)
FI                                                                                     FI
 ---pagebreak---                                            PERUSTELUT
   1.        DELEGOIDUN SÄÄDÖKSEN TAUSTA
   Tammikuun 1. päivästä 2021 alkaen sovellettavan uuden luonnonmukaista tuotantoa
   koskevan asetuksen hyväksymisen myötä on tarpeen antaa delegoitu asetus asetuksen (EU)
   2018/848 muuttamisesta idätettyihin siemeniin liittyviä luonnonmukaisia tuotteita,
   mehiläisyhdyskuntien ruokintaa ja lihaa syövien vesiviljelyeläinten rehua sekä vesiviljeltyjen
   poikasten tuotantoa koskevien yksityiskohtaisten tuotantosääntöjen osalta. Tuottajien kannalta
   on varmistettava oikeusvarmuus näihin eri tuoteluokkiin sovellettavien uusien sääntöjen
   osalta, ja EU:n jäsenvaltioilla on oltava riittävästi aikaa sisällyttää nämä uudet säännöt
   kansalliseen lainsäädäntöönsä.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Säädöksestä keskusteltiin perusteellisesti jäsenvaltioiden kanssa luonnonmukaista tuotantoa
   käsittelevän asiantuntijaryhmän sekä luonnonmukaisen tuotannon alan tärkeimpien järjestöjen
   eli IFOAMin (Kansainvälinen luomualan järjestöjen liitto), COPA-COGECA:n (Maatalouden
   tuottajajärjestöjen keskusjärjestö) ja EOCC:n (luonnonmukaisten tuotteiden sertifioijien
   neuvosto) kanssa. Maatalouden ja maaseudun kehittämisen pääosasto teki näitä sääntöjä
   laatiessaan läheistä yhteistyötä muiden pääosastojen kanssa näiden erityisasiantuntemuksen
   alalla. WTO-kumppaneille ilmoitettiin asiasta ja yleinen julkinen kuuleminen järjestettiin.
   Yleisen julkisen kuulemisen jälkeen säädöstä muutettiin sen selventämiseksi, että idätetyt
   siemenet kattavat ”idut”, ”versot” ja ”krassin”.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Tässä delegoidussa säädöksessä vahvistetaan ylimääräiset tuotantosäännöt, jotka koskevat eri
   tuoteluokkia: yksityiskohtaisia tietoja ja viljelykäytäntöjä idätettyjen siementen tuotantoa,
   mehiläisyhdyskuntien ruokintaa, lihaa syövien vesiviljelyeläinten rehua ja poikasten tuotantoa
   koskevia yksityiskohtaisia lisäedellytyksiä varten.
FI                                                 1                                              FI
 ---pagebreak---                           KOMISSION DELEGOITU ASETUS (EU) …/…,
                                         annettu 13.1.2020,
     Euroopan parlamentin ja neuvoston asetuksen (EU) 2018/848 liitteen II muuttamisesta
       luonnonmukaisten tuotteiden tiettyjen yksityiskohtaisten tuotantosääntöjen osalta
                                (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden
   merkinnöistä ja neuvoston asetuksen (EY) N:o 834/2007 kumoamisesta 30 päivänä
   toukokuuta 2018 annetun Euroopan parlamentin ja neuvoston asetuksen (EU) 2018/848 1 ja
   erityisesti sen 12 artiklan 2 kohdan e alakohdan, 14 artiklan 2 kohdan c alakohdan ja 15
   artiklan 2 kohdan a ja d alakohdan,
   sekä katsoo seuraavaa:
   (1)     Asetuksen (EU) 2018/848 III luvussa vahvistetaan luonnonmukaisten tuotteiden
           yleiset tuotantosäännöt, kun taas yksityiskohtaiset tuotantosäännöt esitetään kyseisen
           asetuksen liitteessä II.
   (2)     Koska idätettyjen siementen tuotannossa siementaimissa käytetään yksinomaan
           idätettävissä siemenissä olevia varastoja ja idut käytetään suoraan elintarvikkeena,
           idätettyjen siementen tuotannossa käytettävien siementen olisi oltava
           luonnonmukaisesti tuotettuja.
   (3)     Mehiläisyhdyskuntien ruokinnassa, jos yhdyskunnan eloonjääminen on äärimmäisten
           ilmasto-olojen vuoksi vaarassa, mahdollisuus käyttää luonnonmukaisesta
           mehiläishoidosta saatua siitepölyä voi auttaa välttämään toukkien nääntymisen
           nälkään. Yhdyskunnan selviytymismahdollisuuksien parantamiseksi on aiheellista
           sallia mehiläisyhdyskuntien ruokkiminen myös luonnonmukaisella siitepölyllä.
   (4)     Mitä tulee vesiviljelyeläinten alkuperää ja erityisesti poikasten tuotantoa koskeviin
           vaatimuksiin, toukkakasvatuksessa on kolme vaihetta: munien kuoriutuminen ja
           autotrofinen vaihe, jossa toukat kuluttavat ruskuaispussivarastonsa, heterotrofinen
           vaihe, jossa toukkia ruokitaan planktonilla, ja loppuvieroitus uusiin
           ruokintajärjestelmiin. Koska toukan kehityksen viimeinen vaihe johtaa
           nuoruusvaiheeseen, poikasten tuotannossa olisi säädettävä uusista edellytyksistä,
           joissa otetaan huomioon tuoreimmat tiedot alalta luonnonmukaisen tuotannon
           periaatteiden mukaisesti.
   (5)     Lihaa syövien vesiviljelyeläinten rehua koskeviin nykyisiin sääntöihin sisältyy
           kasviperäisiä rehuja koskeva yleinen määrällinen rajoitus. Koska näin syntyvä
           ruokavalio ei täytä kaikkien lajien ja kehitysvaiheiden ravitsemustarpeita, kyseinen
           rajoitus olisi poistettava.
   (6)     Asetuksen (EU) 2018/848 liitettä II olisi näin ollen muutettava.
   1
           EUVL L 150, 14.6.2018, s. 1.
FI                                                 2                                              FI
 ---pagebreak---    (7)     Selkeyden ja oikeusvarmuuden vuoksi tätä asetusta olisi sovellettava asetuksen (EU)
           2018/848 soveltamispäivästä,
   ON HYVÄKSYNYT TÄMÄN ASETUKSEN:
                                              1 artikla
   Muutetaan asetuksen (EU) 2018/848 liite II tämän asetuksen liitteen mukaisesti.
                                              2 artikla
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2021.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 13.1.2020
                                               Komission puolesta
                                               Puheenjohtaja
                                               Ursula von der LEYEN
FI                                                3                                            FI
 ---documentbreak---                           EUROOPAN
                          KOMISSIO
                                                   Bryssel 13.1.2020
                                                   C(2020) 51 final
                                                   ANNEX
                                          LIITE
                                       asiakirjaan
                   KOMISSION DELEGOITU ASETUS (EU) …/...,
                                      annettu XXX,
   Euroopan parlamentin ja neuvoston asetuksen (EU) 2018/848 liitteen II muuttamisesta
     luonnonmukaisten tuotteiden tiettyjen yksityiskohtaisten tuotantosääntöjen osalta
FI                                                                                     FI
 ---pagebreak---                                                LIITE
   Muutetaan asetuksen (EU) 2018/848 liite II seuraavasti:
   (1)    Korvataan I osan 1.3 kohta seuraavasti:
          ”1.3 Poiketen siitä, mitä 1.1 kohdassa säädetään, idätettyjen siementen tuotanto
                edellyttäen, että siemenet ovat luonnonmukaisesti tuotettuja, ja salaattisikurien
                kastaminen puhtaaseen veteen salaatinkerien hyötämiseksi on sallittua.”;
   (2)    Korvataan II osan 1.9.6.2 kohdan b alakohta seuraavasti:
          ”b)   mehiläisyhdyskuntien ruokinta on sallittua ainoastaan, jos yhdyskunnan
                eloonjääminen on äärimmäisten ilmasto-olojen vuoksi vaarassa. Ruokinnassa
                on tällaisessa tapauksessa käytettävä luonnonmukaisesti tuotettua hunajaa,
                luonnonmukaisesti tuotettua siitepölyä, luonnonmukaisesti tuotettuja
                sokerisiirappeja tai luonnonmukaisesti tuotettua sokeria.”
   (3)    Muutetaan III osa seuraavasti:
          (a)   lisätään 3.1.2 kohtaan alakohta seuraavasti:
                ”3.1.2.3 Poikasten tuotanto
                Merikalalajien toukkakasvatuksessa voidaan käyttää kasvatusjärjestelmiä
                (mieluiten ”mesokosmosta” tai ”suurten määrien kasvatusta”). Näiden
                kasvatusjärjestelmien on täytettävä seuraavat vaatimukset:
                (a)    alkuperäisen eläintiheyden on oltava alle 20 munaa tai toukkaa litraa
                       kohti;
                (b)    toukkien kasvatussäiliön on oltava tilavuudeltaan vähintään 20 m3; sekä
                (c)    toukkien on käytettävä ravinnokseen säiliössä kehittyvää luonnon
                       planktonia, jota täydennetään tarvittaessa ulkoisesti tuotetulla
                       kasviplanktonilla ja eläinplanktonilla.”
          (b)   korvataan 3.1.3.3 kohdan e alakohta seuraavasti:
                ”e)    luonnonmukaiset kasvi- tai eläinperäiset rehuaineet.”
FI                                                1                                               FI